Борис Младенов-Young
Зад хоризонта слънцето залязва…

chitanka.info

Зад хоризонта слънцето залязва,

угасват и последните лъчи,

и вечерта разгръща нежна пазва,

за да обгърне морните души.

От работа старикът се прибира,

трапезата го чака у дома.

Вечерят с бабата и пият бира —

дългогодишна брачна рутина.

И бъбрят те, и планове чертаят:

туй лято ще отидат на море…

Но милите наивници не знаят,

че за един от тях дошъл е края

и ангел тази нощ ще отнесе

душата му за вечен мир във Рая!

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.